Hver morgen mødes læger og sygeplejersker på Aalborg Universitetshospitals ortopædkirurgiske afdeling for at diskutere dagens patienter.

- Hvorfor skal jeg blive hjemme? Jeg kan ikke forestille mig at sidde hjemme og spilde seks måneder af mit liv uden at lave noget. Ali Alzubaidi

På en stol ved bordet sidder en usædvanlig praktikant og tager noter om knoglebrud, amputationer og diskusprolapser. Faktisk er Ali Alzubaidi den første af sin slags på sygehuset.

Ali er uddannet læge fra Irak. Men han må endnu ikke arbejde som læge her i landet. Han er nemlig én af de udenlandske læger, der står i kø for at få den eksamen, der giver lov til at praktisere i Danmark.

Men i stedet for at sidde derhjemme og vente et halvt år på sin sidste eksamen, skrev Ali Alzubaidi en ansøgning til hospitalet i Aalborg og bad om at komme i praktik.

- Hvorfor skal jeg blive hjemme? Jeg kan ikke forestille mig at sidde hjemme og spilde seks måneder af mit liv uden at lave noget. Det er spild af ressourcer, tid og penge, siger han.

'Vi burde påtage os ansvar'

Ali Alzubaidi har boet snart to år i Danmark. Han har bestået alle de prøver, der skal krydses af, før man må arbejde som læge i Danmark. Nu mangler han bare den sidste praktiske eksamen.

- Vi blev slået af det uretfærdige i Alis situation. Vi syntes egentligt, at vi burde påtage os et ansvar for at hjælpe en mand som Ali Trine Guldberg, uddannelsesansvarlig overlæge, AUH

Den afholdes to gange årligt. Sidste år var der henholdsvis 61 og 78 tilmeldinger til eksamenen. Men kun 36 pladser.

På Aalborg Universitetshospital havde man aldrig modtaget en ansøgning om at komme i praktik fra en udenlandsk læge i Ali Alzubaidis situation.

Læs også : OVERBLIK Sådan får læger fra udlandet tilladelse i Danmark

Men da ansøgningen landede, og hospitalet havde afholdt den første samtale med Ali, var det klart, at praktikken skulle sættes i gang, forklarer Trine Guldberg, der er uddannelsesansvarlig overlæge på hospitalet.

- Vi blev slået af det uretfærdige i Alis situation. Vi syntes egentligt, at vi burde påtage os et ansvar for at hjælpe en mand som Ali, der har gjort alt, hvad der forventes af ham og alligevel var bragt i en sitaution, hvor han havde et halvt år uden noget fornuftigt at tage sig til, forklarer hun.

Imponeret og glad